CELEX: 62014TN0556
Language: mt
Date: 2014-07-28 00:00:00
Title: Kawża T-556/14 P: Appell ippreżentat fit- 28 ta’ Lulju 2014 minn Victor Navarro mis-sentenza mogħtija mit-Tribunal għas-Servizz Pubbliku fil- 21 ta’ Mejju 2014 fil-Kawża F-46/13, Navarro vs Il-Kummissjoni

6.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 351/16
            
         Appell ippreżentat fit-28 ta’ Lulju 2014 minn Victor Navarro mis-sentenza mogħtija mit-Tribunal għas-Servizz Pubbliku fil-21 ta’ Mejju 2014 fil-Kawża F-46/13, Navarro vs Il-Kummissjoni
   (Kawża T-556/14 P)
   2014/C 351/20
   Lingwa tal-kawża: il-Franċiż
   
      Partijiet
   
   
      Appellant: Victor Navarro (Sterrebeek, il-Belġju) (rappreżentanti: S. Rodrigues u A. Blot, avukati)
   
      Appellata: Il-Kummissjoni Ewropea
   
      Talbiet tal-appellanti
   
   
               —
            
            
               tannulla s-sentenza tat-Tribunal għas-Servizz Pubbliku tal-21 ta’ Mejju 2014 fil-Kawża F-46/13;
            
         
               —
            
            
               konsegwentement, tagħti lill-appellant il-benefiċċju tat-talbiet tiegħu tal-ewwel istanza u, b’hekk:
               
                           —
                        
                        
                           tannulla d-deċiżjoni tal-Kummissjoni Ewropea, bħala Awtorità bis-setgħa ta’ konklużjoni tal-kuntratti, tal-4 ta’ Ottubru 2012, li ma tirreklutax lill-appellant bħala membru tal-persunal awżiljarju bil-kuntratt tal-grupp ta’ funzjonijiet II;
                        
                     
                           —
                        
                        
                           sal-limitu meħtieġ, tannulla d-deċiżjoni tal-Awtorità bis-setgħa ta’ konklużjoni tal-kuntratti, tas-7 ta’ Frar 2013, li tiċħad l-ilment imressaq mill-appellant fid-19 ta’ Ottubru 2012;
                        
                     
                           —
                        
                        
                           tikkumpensa d-dannu materjali tiegħu;
                        
                     
                           —
                        
                        
                           tagħti s-somma stabbilita ex aequo et bono u provviżorjament għal EUR 50  000 fir-rigward tad-dannu morali subit;
                        
                     
                           —
                        
                        
                           tikkundanna lill-appellata għall-ispejjeż kollha, inklużi dawk fl-appell preżenti.
                        
                     
         
      Aggravji u argumenti prinċipali
   
   Insostenn tal-appell tiegħu, l-appellant jinvoka tlett aggravji.
   
               1.
            
            
               L-ewwel aggravju bbażat fuq ksur tal-limiti ta’ stħarriġ ġudizzjarju tat-Tribunal għas-Servizz Pubbliku (iktar ’il quddiem it-“TSP”), sa fejn dan issostitwixxa l-evalwazzjoni tiegħu b’dik tal-amministrazzjoni.
            
         
               2.
            
            
               It-tieni aggravju bbażat fuq żball ta’ liġi, sa fejn it-TSP ikkunsidra b’mod żbaljat li skont l-Artikolu 3(2) tal-Anness IV tad-Dispożizzjonijiet ġenerali ta’ implementazzjoni, tat-2 ta’ Marzu 2011 (1), l-esperjenza professjonali għandha tkun debitament iġġustifikata u tkun tirrigwarda wieħed mis-setturi ta’ attività tal-Kummissjoni.
            
         
               3.
            
            
               It-tielet aggravju bbażat fuq żnaturament tal-fatti tal-kawża, peress li t-TSP kien iddeċieda, fis-sentenza appellata, li l-appellant ma kienx ipprovda deskrizzjoni tal-kompiti mwettqa għal Continental Airlines Inc., u b’hekk, li ma kienx wera li l-esperjenza tiegħu kienet “xierqa” għall-eżerċizzju tal-funzjonijiet ta’ segretarju.
            
         
      (1)  Dispożizzjonijiet Ġenerali ta’ Implementazzjoni, tat-2 ta’ Marzu 2011, tal-Artikolu 79(2) tal-Kondizzjonijiet tal-impjieg li jirregola l-kundizzjonijiet tal-impjieg tal-membri tal-persunal bil-kuntratt irreklutati mill-Kummissjoni skont l-Artikoli 3a u 3b tal-imsemmija kundizzjonijiet, ippubblikati fl-Informazzjoni Amministrattiva Nru 33-2011.